Mikä on ”incel”? Torontossa ihmisten päälle ajanut opiskelija ilmeisesti julistautui liikkeen kannattajaksi, tästä siinä on kyse

”Incel-kapinointi” on noussut tällä viikolla pinnalle ulkomaisissa medioissa, kun Torontossa jalankulkijoiden päälle ajanut Alek Minassian julistautui ”Incel-vallankumouksen” kannattajaksi. Mitä se tarkoittaa?

Ihmiset toivat Torontossa tiistaina 24. huhtikuuta kynttilöitä, kukkia ja viestejä lähelle risteystä, jossa kymmenen ihmistä kuoli ja 14 loukkaantui, kun heidän päälle ajettiin pakettiautolla.­

”Incel-vallankumous on jo alkanut! Me kukistamme kaikki Chadit ja Stacyt!”

Näin tiettävästi kirjoitti omalla Facebook-profiilillaan torontolainen 25-vuotias opiskelija Alek Minassian vain joitain minuutteja ennen kuin ajoi jalankulkijoiden päälle. Hän sai tiistaina oikeudessa syytteet kymmenestä murhasta ja 13:ta murhan yrityksestä.